बाढ़/मोकामा/पटना. बेलछी थानाध्यक्ष उपेंद्र सिंह के कई बार कहने के बाद भी बैंककर्मी लापरवाह बने रहे। बैंककर्मियों ने न तो मेन गेट के बाहर सीसीटीवी कैमरा लगाया और न ही पुलिस को कैश लाने की जानकारी दी। बेलछी पीएनबी शाखा द्वारा हर तीसरे चौथे दिन बाढ़ के पीएनबी मेन ब्रांच से रुपए मंगाए जाते थे। शादी ब्याह का लगन, पर्व-त्योहार और फसलों की कटाई का समय होने के कारण कैश की मांग ज्यादा थी। नोटबंदी के बाद बैंक ने क्यों मना की पुलिस की सेवा...
- बाढ़ से पंद्रह किलोमीटर टाल इलाके का सफर तय कर ब्रांच में रुपए मंगाए जाते थे।
- हैरानी तो इस बात की है कि बाढ़-बेलछी के बीच कई सूना और निर्जन स्थान हैं लेकिन बैंककर्मी कभी भी पुलिस को कैश लाने की न तो सूचना देते थे और न ही पुलिस बल की मांग की जाती थी।
- सोमवार को भी कैश लाए जाने की सूचना बेलछी थाना को नहीं दे गई थी। बैंक के बाहर तीन अनजान लोग काफी देर से खड़े थे लेकिन किसी बैंक कर्मी ने न तो टोकटाक की और ही सतर्कता बरती।
- हालांकि बेलछी के बैंक ऑफ बड़ौदा शाखा में रुपए लाने के लिए पुलिस की मदद ली जाती थी।
- बैंक ऑफ बड़ौदा की तर्ज पर पंजाब नेशनल बैंक मैनेजर को भी पुलिस बल लेकर कैश मंगाने के लिए कहा गया था
- लेकिन मैनेजर निजी सुरक्षा कंपनी के गार्डों के सहारे ही कैश मंगवाते रहे।
- बैंक में निजी कंपनी बिहार रिस्क मैनेजमेंट कंसल्ट सेक्युरिटी कंपनी के दो गार्डों के सहारे कैश मंगवाया जाता था।
नोटबंदी के बाद बैंक ने क्यों मना की पुलिस की सेवा
- बाढ़ के बेलछी में तीन लोगों की हत्या और साठ लाख की लूट निश्चित तौर पर पुलिस के लिए एक बड़ी चुनौती है।
- पुलिस जांच में यह बात सामने आई है कि नोटबंदी के तुरंत बाद से ही बैंक शाखा ने पुलिस की सेवा लेना बंद कर दिया था।
- जिस बैंक में लूट की घटना हुई उसी बैंक द्वारा नोटबंदी के बाद पुलिस की सेवा लेना बंद करना कई तरह के सवाल खड़ा कर रहा है।
- खुद एसएसपी ने स्वीकार किया कि नोटबंदी के बाद से कैश लाने और ले जाने की प्रक्रिया में पुलिस की सेवा न लेने की बात सामने आई है।
- बैंक में भी सशस्त्र बल की तैनाती से मना किया गया। इस एंगल पर भी जांच की जाएगी। इतनी बड़ी लूट की घटना इलाके में पहली बार हुई है।
- जिस तरह से अपराधियों ने घटना को अंजाम दिया है उससे लगता है कि वे प्लानिंग के साथ आए थे।
- एसएसपी भी मानते हैं कि साजिश की संभावना पर पुलिस काम कर रही है। वहीं, घटना के दिन बैंक का एक स्थानीय कर्मचारी ड्यूटी पर नहीं आया था।
मनु महाराज बोले- बड़ी चुनौती है, होगा पर्दाफाश
- मौके पर पहुंचे वरीय पुलिस अधीक्षक मनु महाराज ने कहा कि तीन लोगों की हत्या और 60 लाख रुपए लूट लेना बड़ी घटना है और पुलिस ने इसे चुनौती के तौर पर लिया है।
- सीसीटीवी फुटेज खंगाली जा रही है और संभावित जगहों पर छापेमारी की जा रही है। स्थानीय पुलिस के अलावा पटना पुलिस की स्पेशल सेल को लगाया गया है और मामले का शीघ्र उद्भेदन किया जाएगा।
- एसएसपी ने सीसीटीवी फुटेज खंगाली और बैंककर्मियों, स्थानीय पुलिसकर्मियों तथा आम लोगों से पूछताछ की।
मोबाइल का डंप डाटा खंगाला जा रहा
- मामले के खुलासे के लिए स्पेशल सेल के साथ स्थानीय पुलिस की मदद के लिए कई थानेदारों और अतिरिक्त बल को लगाया गया है।
- पुलिस ने बैंक शाखा के बाहर विभिन्न मोबाइल कंपनियों के नेटवर्क सिग्नल के आधार पर सेल आईडी का पता लगाया और सभी मोबाइल कंपनियों का डंप डाटा निकलवाया।
- डंप डाटा के आधार पर एक निश्चित समय के बीच की गई कॉल की जानकारी मिल जाती है। पुलिस सुबह नौ से दो के बीच का डंप डाटा निकलवा रही है।
- पुलिस को सूचना है कि अपराधी कैश वाहन का इंतजार कर रहे थे और हो सकता है कि उन्होंने इस दौरान मोबाइल का इस्तेमाल किया हो।
पटना के बैंक लुटेरे दूसरे जिलों मे भी करते हैं लूट
- साल 2016 के जनवरी में रुपसपुर थाना क्षेत्र के महुआ बाग स्थित बैंक ऑफ बड़ौदा के ग्राहक सेवा केंद्र में बैंककर्मियों व ग्राहकों को बंधक बनाकर हथियारबंद चार अपराधियों ने 1 लाख 70 हजार रुपए की लूट थी।
- साल 2014 के अगस्त में अपराधियों ने फतुहा के न्यू फोरलेन पर एसआईएस की कैश वैन से यूनियन बैंक के एक करोड़ रुपए लूट लिए थे। बैंकों में लूट करने वाला एक अलग ही गिरोह राजधानी में सक्रिय है।
- यह गिरोह बैंक के साथ साथ पेट्रोल पंपों को भी निशाने पर रखता है। साल 2014 में फतुहा फोर लेन पर हुई कैश वैन से लूट करने वाले ग्यारहो अपराधियों ने हाजीपुर के एक पेट्रोल पंप से साठ लाख रुपए की लूट की थी।
- दीदारगंज के पेट्रोल पंप को भी बैंक लुटेरों ने ही पिछले साल लूटा था। साल 2016 के मई में मुजफ्फरपुर के एसबीआई के कृषि विकास शाखा से 22 लाख की लूट हुई थी।
- इसी तरह हाजीपुर के एक्सिस बैंक से 47 लाख की लूट की गई थी। अनुसंधान के दौरान यह सामने आया था दोनों जगह लूट में पटना के अपराधी भी शामिल थे।
हरनौत की ओर भागना था आसान तो वही रास्ता चुना
- बेलछी में बैंक लूटने के बाद तीनों अपराधी हरी बाइक से हरनौत की ओर भागे। अपराधी अहरावां मोड होते हुए तमोलिया मोड के पास आए और तमोलिया मोड़ से पश्चिम हरनौत की ओर चले गए।
- बाघा टीला से तमोलिया मोड़ डेढ़ किमी और तमोलिया मोड़ से 12 किमी की दूरी पर हरनौत पड़ता है।
- स्थानीय लोगों ने बताया कि तमोलिया मोड़ से हरनौत के बीच बीच न तो कोई थाना है और न ही वहां पुलिस की कोई सक्रियता रहती है।
- पटना और नालंदा जिला की सीमा पर स्थित कोरारी गांव से नालंदा जिला प्रवेश करना काफी आसान है।
नक्सली और अपराधियों के टारगेट पर बैंक व कैश वैन
- नोटबंदी के बाद आर्थिक तंगी के बीच नक्सली संगठन से लेकर क्रिमिनल गैंग का यह नया खूनी पैंतरा है।
- ‘बैंक से लेकर कैश वैन तक पर अटैक करो आैर मोटी रकम लूटो।’... बीते तीन सप्ताह में पटना समेत तीन जिलों में हुई बैंक व कैश वैन या कैश बॉक्स लूट की तीन वारदातें इसी हकीकत को बयां कर रही है।
- बेलछी लूटकांड से पहले नालंदा के सोहसराय में कैश वैन लूट व बांका में बैंक डकैती हुई थी। इन तीनों मामलों में 1.19 करोड़ रुपए लूटे जा चुके हैं।
- दरअसल कुछ समय पहले खुफिया रिपोर्ट में भी कहा गया था नोटबंदी के कारण नक्सली या बड़े अपराधी आर्थिक संकट से गुजर रहे हैं। ऐसे हालात बैंक से लेकर कैश वैन को टारगेट करने की आशंका जताई गई थी।
- बेलछी व सोहसराय कांड में समानता : बेलछी व सोहसराय कांड में काफी समानता है। दोनों वारदातें सोमवार को हुई आैर बाइक सवार अपराधियों ने लूटपाट की।
- सोहसराय में अपराधियों ने एटीएम में कैश डालने जा रहे कैशियर व गार्ड की गोली मार कर हत्या दी आैर 20 लाख रुपए लूट लिए।
- इसी तर्ज पर बेलछी में भी अपराधियों ने तीन लोगों (दो गार्ड व ड्राइवर) की हत्या कर 60 लाख रुपए लूटे। संभव है दोनों वारदातों के पीछे एक ही गिरोह का हाथ हो। फिलहाल पुलिस सभी संभावनाओं पर तफ्तीश कर रही है।
बांका में बैंक लूट में नक्सलियों पर भी शक
- बांका के चानन में स्टेट बैंक ऑफ इंडिया की शाखा में 39 लाख की लूट मेंे नक्सलियों पर भी शक है।
- बांका से पहले गिरिडीह में हुई बैंक डकैती (23 लाख की लूट) में भी एक ही तरीका अपनाया गया था। डकैत ग्राहक के वेश में बैंक के अंदर घुसे थे।
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva awa_Deva bho_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva bho_Deva hin_Deva